stanford-oval/wikipedia huggingface dataset:
Aslı Çakır Alptekin

| Mitalit | Mitalit | Mitalit |  |
| --- | --- | --- | --- |
|  Çakır Alptekin Istanbulin MM-hallikisoissa 2012. |  Çakır Alptekin Istanbulin MM-hallikisoissa 2012. |  Çakır Alptekin Istanbulin MM-hallikisoissa 2012. |  |
Maa:   Turkki
Naisten yleisurheilu
|  Olympialaiset  |  Olympialaiset  |  Olympialaiset  |  |
|       Hylätty | Lontoo 2012 | 1 500 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|       Hylätty | Istanbul 2012 | 1 500 metriä |  |
| EM-kilpailut  | EM-kilpailut  | EM-kilpailut  |  |
|       Hylätty | Helsinki 2012 | 1 500 metriä |  |
Aslı Çakır Alptekin (s. 20. elokuuta 1985) on turkkilainen keskipitkän matkan juoksija, jonka päämatka on 1 500 metriä.
Vuonna 2004 Çakır Alptekin osallistui alle 20-vuotiaiden MM-kilpailuihin, joissa hän voitti 3 000 metrin esteissä alkueränsä ja sijoittui loppukilpailussa kuudenneksi, mutta jäi kiinni dopingin käytöstä. Kaksi vuotta (22.9.2004–21.9.2006) kestäneen kilpailukieltonsa jälkeen hän karsiutui 3 000 metrin esteiden alkuerissä sekä Pekingin olympialaisissa 2008 että Berliinin MM-kilpailuissa 2009. Vuonna 2010 hän sijoittui Barcelonan EM-kilpailuissa viidenneksi 1 500 metrillä ajalla 4.02,17. Seuraavana vuonna hän karsiutui Daegun MM-kilpailuissa 1 500 metrin välierissä.
Vuonna 2012 Çakır Alptekin saavutti 1 500 metrillä pronssia Istanbulin MM-hallikisoissa ajalla 4.08,74 ja kultaa sekä Helsingin EM-kilpailuissa ajalla 4.05,31 että Lontoon olympialaisissa ajalla 4.10,23. Hän kuitenkin menetti olympiakultansa ja Helsingissä 2012 voittamansa Euroopan mestaruuden. Urheilun kansainvälinen vetoomustuomioistuin CAS ilmoitti elokuussa 2015, että Çakır Alptekin saa kahdeksan vuoden kilpailukiellon ja kaikki hänen tuloksensa 29. heinäkuuta 2010 lähtien hylätään. Häneltä oli löydetty epäilyttäviä veriarvoja biologisesta dopingpassista kesän 2010 ja syksyn 2012 väliltä. Turkin yleisurheiluliitto vapautti hänet dopingsyytöksistä, minkä vuoksi kansainvälinen yleisurheiluliitto IAAF valitti tapauksesta CAS:iin. Pitkä kilpailukielto johtui siitä, että käry oli Çakır Alptekinille jo uran toinen. Vuonna 2016 Maailman antidopingtoimisto Wada lyhensi Çakır Alptekinin kilpailukieltoa neljällä vuodella hänen tehtyään yhteistyötä dopingviranomaisten kanssa. Hänen kilpailukieltonsa päättyi 10. tammikuuta 2017. Helmikuussa 2017 Çakır Alptekin osallistui seurajoukkueiden maastojuoksun Euroopan cupiin, jossa antoi positiivisen dopingnäytteen ja sai kahdeksan vuoden kilpailukiellon ajalle 28.4.2017–27.4.2025.
Henkilökohtaiset ennätykset

| --- | --- |
 Ulkoradat 800 metriä – 2.03,09 (2010)  1 500 metriä – 3.56,62 (2012)  3 000 metriä – 9.23,17 (2008)  3 000 metrin esteet – 9.36,01 (2009) :  Sisäradat 1 500 metriä – 4.08,74 (2012)
August Raatikainen

August Raatikainen -nimisiä henkilöitä ovat olleet:
August Raatikainen (1874–1937), maalaisliittolainen poliitikko ja ministeri
August Raatikainen (1884–1952), Suomen Sosialistisen Työväenpuolueen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”August Raatikainen”, voi hakea sivunnimihaulla, laajalla sivunnimihaulla tai tekstihaulla.
Avia Tower

Avia Tower oli Vantaan Vantaanporttiin, Pakkalan kaupunginosaan suunniteltu 21-kerroksinen, etupäässä toimistokäyttöön tarkoitettu tornitalo. Rakennuksen oli tarkoitus nousta Kauppakeskus Jumbon ja Lentoasemantien väliin Kehä III:n varrelle. Valmistuessaan se olisi ollut Vantaan korkein rakennus. Maanomistaja oli Eläke-Fennia.
Kaksi alinta kerrosta olisi varattu liiketiloille, ja maan alle oli tarkoitus tulla pysäköintitilaa. Muut kerrokset olisivat olleet toimistokäytössä. Tornin julkisivumateriaaleina olisi käytetty lasia ja värilasia. Suunnittelukilpailun Avia Towerista voitti vuonna 2006 Arkkitehtitoimisto Davidsson Oy "Kolibri"-ehdotuksellaan. Rakennuksen suunnittelun edetessä kerrosneliövaatimukset kaksinkertaistuivat 10 000 neliöstä 20 000 neliöön, ja lopullinen kaavamuutos tehtiin syyskuussa 2009.
Aiheesta muualla

Avia Tower Fenniatilat. Arkistoitu 30.10.2020. Viitattu 11.1.2021.
August von Pelzeln

August von Pelzeln.
August von Pelzeln (10. toukokuuta 1825 Praha – 2. syyskuuta 1891 Oberdöbling) oli itävaltalainen lintutieteilijä.
Pelzeln työskenteli Wienin keisarillisessa museossa 40 vuoden ajan ja oli vastuussa museon nisäkäs- ja lintukokoelmista. Hän työskenteli Johann Nattererin Brasiliasta vuonna 1822 keräämien lintujen parissa ja kuvaili 343 tieteelle uutta lintulajia, muun muassa kalliovilistäjän (Xenicus gilviventris). Hän joutui lopettamaan työnsä museossa sairastuttuaan vakavasti.
30. huhtikuuta 1857 Pelzeln lähti maailmanympäripurjehdukselle Triestestä fregatti Novaralla ja palasi matkalta 30. elokuuta 1859. Matkasta hän laati teoksen Reise der österreichischen Fregatte Novara um die Erde in den Jahren 1857, 1858, 1859 unter den Befehlen des Commodore B. von Wüllerstorf-Urbair (1864–1875).
Pelzeln kirjoitti teokset Ornithologie Brasileiras (1871) ja Beiträge zur Ornithologie Südafrikas (1882).
Otto Finsch nimesi pohnpeinkottaraisen (Aplonis pelzelni) hänen kunniakseen. Sen lisäksi hänen kunniakseen on nimetty madagaskarinuikku (Tachybaptus pelzelnii), ruskoelenia (Elaenia pelzelni), rusorintatypäkkö (Pseudotriccus pelzelni), vaaleapuumuura (Thamnophilus pelzelni), harmaavatsamuura (Myrmeciza pelzelni), kaitanokkakutoja (Ploceus pelzelni) ja punavatsakerttuli (Granatellus pelzelni).
Bakumatsu

Paleoliittinen kausi
Jōmon-kausi
Yayoi-kausi
Yamato-kausi
Kofun-kausi
Asuka-kausi
Nara-kausi
Heian-kausi
Kamakura-kausi
Kenmu-restauraatio
Muromachi-kausi
Nanboku-chō-kausi
Sengoku-kausi
Azuchi-Momoyama-kausi
Nanban-kaupan kausi
Edo-kausi
Bakumatsu
Meiji-kausi
Taishō-kausi
Japani I maailmansodassa
Shōwa-kausi
Miehitetty Japani
Heisei-kausi
Reiwa-kausi
Bakumatsu (jap. 幕末) viittaa Japanin historiassa Edo-kauden viimeisiin, kaoottisiin vuosiin, jolloin Tokugawa-shōgunaatin valtakausi päättyi. 
Vuosien 1853 ja 1869  välillä Japani lopetti sakokuksi kutsutun eristäytyneen ulkopolitiikkansa ja siirtyi feodaalisesta shōgunaatista keisarin johtamaan Meiji-hallintoon. Aikakautta leimasivat ishin shishiksi kutsuttujen keisaria kannattavien kansallismielisten ja shōgunia tukevien shinsengumi-miekkamiesten yhteenotot. Bakumatsun käännekohta oli Boshin-sota vuosina 1868–1869, jonka seurauksena valta saatiin palautettua keisarille. Yleisesti Bakumatsu oli levotonta aikaa ja silloin oli paljon taisteluja.
August Perho

August Perho  (1860 – 28. kesäkuuta 1901 Urjala) oli suomalainen maanviljelijä ja moninkertainen valtiopäivämies.
Maanviljelijä, kunnallismies August Perho Urjalasta oli talonpoikaissäädyssä Tammelan  tuomiokunnan edustaja valtiopäivillä 1894,  1897, 1899 ja 1900.
Aurinko valvoo

| ”Aurinko valvoo” Costello |
| --- | --- | --- |

Singlen tiedot
 Äänitetty : Finnvox-studiolla vuonna 2012
 Julkaistu: 16. toukokuuta 2012 27. kesäkuuta 2012 (CD-single)
 Formaatti: CD-single
 Tekijä(t): Sävellys ja sovitus Costello Hautamäki, sanat Vexi Salmi.
 Tuottaja(t): Okko Laru
 Tyylilaji: Suomirock
 Kesto: 03.19
 Levy-yhtiö: HighLight Music
Muut kannet

Listasijoitukset
  Iskelmän lista 2. (2 viikkoa, 2012 )
Costello Hautamäen muut singlet
| ”Mun sormuksein / Tuhat yötä” 1985 | ”Aurinko valvoo” 2012 | ”Matka tuntemattomaan” 2012 |
Aurinko valvoo on Costello Hautamäen kappale ja singlejulkaisu vuodelta 2012.
Kappale on ensimmäinen singlejulkaisu Hautamäen 2013 alkuvuodesta julkaistavalta sooloalbumilta. Single on myös Hautamäen ensimmäinen julkaisu, joka on tuotettu yhteistyössä levy-yhtiö HighLight Musicin kanssa.
Single julkaistiin radiojakeluun 16. toukokuuta 2012, ja digitaalisena versiona päivää aiemmin. Avausviikollaan single sijoittui radioasema Iskelmän listalla toiselle sijalle, jossa se nautti suosiota ja piti paikkansa myös seuraavilla listaviikoillaan, ennen kuin se putosi kolmannelle sijalle Lauri Tähkän "Kesä eletään" -kappaleen kiilatessa sen ohi.
Kappalelista

Aurinko valvoo – 3.19 (säv.  ja sov. Costello Hautamäki, san. Vexi Salmi)
Muusikot

Costello Hautamäki – soolo- ja rytmikitara, laulu
Pekka Gröhn – koskettimet
Masa Maijanen – bassokitara
Okko Laru – rummut
Arvonlisäveronumero

Arvonlisäveronumero on yksilöllinen sarjanumero, joka EU:ssa annetaan kaikille, jotka jäsenvaltio rekisteröi arvonlisäveron ilmoittamiseksi. Kansainvälisissä yhteyksissä sitä kutsutaan VAT-numeroksi, jossa VAT on lyhenne englannin-kielisestä termistä value-added tax.
Numeron rakenne

On olemassa kansainvälinen standardi arvonlisäveronumeroille. Ne koostuvat kaksi-kirjaimisesta koodista ja sisältävät lisäksi useita numeroita, enintään 12 numeroa (joskus kirjaimia). Kaksi-kirjain koodit tulevat standardista ISO 3166-1 alpha-2, lukuun ottamatta Kreikkaa, jolla on koodi EL.
Suomalainen arvonlisäveronumero koostuu maatunnuksesta ja numerosarjasta, joka on yritystunnus ilman kahden viimeisen numeron välistä väliviivaa. Jos Y-tunnus on 1234567-8, arvonlisäveronumero on FI12345678.
Ruotsin arvonlisäveronumero - "momsregistrerings-nummer" - perustuu 10-numeroiseen henkilötunnukseen tai yritysnumeroon. Se alkaa ruotsin maatunnuksella SE ja päättyy aina numeroihin 01. Koska yhdysviivaa ja välilyöntiä ei saa esiintyä, ruotsin arvonlisäveronumerossa on aina 14 merkkiä: SE999999999901, jossa kymmenen yhdeksäistä korvataan henkilönumerolla tai yritysnumerolla.
Muissa EU-maissa arvonlisäveronumerolla voi olla vaihteleva muoto, mutta yleensä se perustuu yritysnumeroon, joka yrityksellä on maassa. Ne alkavat kuitenkin aina kyseisen maan maa-koodilla.
Myös useimmat EU:n ulkopuoliset Euroopan maat,  ja monet eteläamerikkalaiset maat ja jotkin muut maat, ovat ottaneet käyttöön kansainvälisen arvonlisäveronumeron.
Aiheesta muualla

Validering av VAT-nummer på EU:s webbplats
Asmaa Mahfouz

Asmaa Mahfouz vuonna 2011.
Asmaa Mahfouz (arab. أسماء محفوظ‎, ’Asmā’ Maḥfūẓ; s. 1. helmikuuta 1985) on egyptiläinen ihmisoikeusaktivisti ja yksi oppositioryhmä huhtikuun 6. päivän nuorisoliikkeen perustajajäsenistä. Hän on vuoden 2011 Saharov-palkinnon voittaja.
Aktivismi

Tunisiasta alkunsa saaneen arabikevään yhteydessä vuonna 2011 Asmaa Mahfouz kehotti sosiaalisessa mediassa egyptiläisiä osoittamaan rauhanomaisesti mieltään presidentti Hosni Mubarakia vastaan. Hänen videonsa saivat miljoonia katsojia ja muiden samankaltaisten videoiden levitessä Tahrir-aukiolle ilmaantui 25. tammikuuta 2011 alkaen satojatuhansia ihmisiä vaatimaan Mubarakia luopuman vallastaan. Mubarakin 30-vuotinen valta kukistui 11. helmikuuta 2011.
Hänet palkittiin ihmisoikeustyöstään Saharov-palkinnolla vuonna 2011.
Poliittinen painostus

Mahfouz pidätettiin vuoden 2011 lokakuussa syytettynä sotilasjohtajien halventamisesta. Hänet tuomittiin vuoden 2012 maaliskuussa, mutta tuomio kumottiin saman vuoden toukokuussa.
Vuonna 2014 egyptiläinen tuomioistuin kielsi huhtikuun 6. päivän liikkeen toiminnan, johon Mahfouz kuului.
Vuonna 2018 Asmaa Mahfouzia vastaan nostettiin oikeusjuttu Saharov-palkinnon vuoksi ja häntä estettiin osallistumasta palkinnon 30-vuotisjuhlakokoukseen.
Arthur Gardiner Butler

Arthur Gardiner Butler
Arthur Gardiner Butler (27. kesäkuuta 1844 Beckenham, Kent - 28. toukokuuta 1925 Beckenham) oli englantilainen eläintieteilijä.
Butler työskenteli British Museumissa, missä hän luokitteli lintuja, hyönteisiä ja hämähäkkejä. Butler julkaisi useita teoksia ja lajiluetteloita.
Teoksia

Catalogue of diurnal lepidoptera of the family Satyridae in the collection of the British Museum (1868)
Catalogue of Diurnal Lepidoptera Described by Fabricius in the Collection of the British Museum (1870) (1),
Lepidoptera Exotica, or, Descriptions and illustrations of exotic lepidoptera (1869-1874)
Tropical Butterflies and Moths (1873)
Catalogue of the Lepidoptera of New Zealand (1874)
The butterflies of Malacca (1879)
with ), Descriptions of new genera and species of Lepidoptera from Costa Rica. Cistula entomologica, 1 : 95–118 (1872), yhdessä Herbert Drucen (1846-1913) kanssa
Foreign birds for cage and aviary , Order Passeres... (1896-1897), kuvitus Frederick William Frohawk
British Birds’ Eggs: a handbook of British oölogy (1886), kuvitus Frohawk.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Augustus F. Hawkins

Augustus F. Hawkins
Augustus Freeman ”Gus” Hawkins (31. elokuuta 1907 Shreveport, Louisiana – 10. marraskuuta 2007 Bethesda, Maryland) oli yhdysvaltalainen demokraattipoliitikko.
Hawkins istui Kalifornian edustajana Yhdysvaltain edustajainhuoneessa vuosina 1963–1991. Hän vetäytyi politiikasta vuonna 1991 kotiinsa Los Angelesiin.
100-vuotiaaksi elänyt Hawkins oli kuollessaan vanhin elossa ollut entinen Yhdysvaltain edustajainhuoneen jäsen[lähde? ]. Vaaleasta ihostaan huolimatta hän oli etniseltä taustaltaan afroamerikkalainen.
Argentiina kesäolympialaisissa 1996

Argentiina osallistui Atlantan vuoden 1996 kesäolympialaisiin 179 urheilijan joukkueella 20 eri lajissa. Argentiina voitti kisoissa kaksi hopeamitalia ja yhden pronssimitalin. Maan lipunkantajana avajaisissa toimi judoka Carolina Mariani.
Mitalistit

Lähde:
Mitalistit > Hopeaa

Carlos Espínola – purjehdus, miesten purjelauta
Argentiinan jalkapallomaajoukkue – jalkapallo, miesten turnaus
Mitalistit > Pronssia

Pablo Chacón – nyrkkeily, miesten höyhensarja
Augustus Fendler

| Augustus Fendler |
| --- | --- |

Henkilötiedot
Syntynyt: 1813 Saksa
Kuollut: 1883
Koulutus ja ura
Tutkimusalue:  kasvitiede
Augustus Fendler (1813–1883) oli Saksassa syntynyt, mutta nuorena Yhdysvaltoihin muuttanut kasvitieteilijä. Fendler muutti Yhdysvaltoihin vuonna 1836 ja työskenteli siellä kasvien kerääjänä Asa Graylle. Vuonna 1846 Fendler osallistui James William Albertin kanssa sotilastiedusteluun Santa Fessä ja tutki Santa Fen ympäristöä seuraavan vuoden huhtikuusta elokuulle. Suurimman osan keräämistään kasveista Fendler keräsi Santa Fen länsipuolen ylätasangoilta ja Santa Fe -joen varrelta alle 20 kilometrin säteellä kaupungista. Fendler keräsi kasveja Graylle myös Yhdysvaltojen länsiosista, Venezuelasta, Panamasta ja Trinidadilta.
Arthur Greiser

Arthur Greiser, 1934.
Arthur Greiser (22. tammikuuta 1897 – 14. heinäkuuta 1946) oli saksalainen natsipoliitikko ja SS-Obergruppenführer.
Hän syntyi Schrodassa Posenin provinsissa Saksan keisarikunnassa. Vuonna 1903 hän meni kuninkaallis-humanistiseen kymnaasiin, jossa oppi puhumaan puolaa. Elokuussa 1914 hän liittyi Saksan laivastoon, mutta 1917 hänet nimitettiin ilmavoimiin länsirintamalle. Lentäjänä hän ansaitsi ensimmäisen ja toisen luokan rautaristin ja useita muita kunniamerkkejä. Sodan jälkeen Greiserin kotimaan jouduttua Puolalle, hänestä tuli rasisti, joka vihasi puolalaisia. Vuodet 1919–1921 hän kuului Freikorpsiin ja taisteli Baltiassa puna-armeijaa vastaan. Greiser oli Saksan kansallissosialistisen työväenpuolueen varhainen jäsen (numerolla 166 635). Hän liittyi kansallissosialistiseen puolueeseen ja Sturmabteilungiin 1. marraskuuta 1929 sekä SS:ään 30. kesäkuuta 1931. Hän sai palveluksistaan puolueen kultaisen ansiomerkin.
Hän oli senaatin presidentti ja Danzigin vapaakaupungin (nyt Gdańsk) päämies vuosina 1935–1939, Warthelandin gauleiter vuodet 1939–1945. Hänet tunnettiin kuumapäisenä poliitikkona ja toisen natsipoliitikko Albert Forsterin kilpailijana. Toisen maailmansodan aikana Greiser syyllistyi sotarikoksiin. Gauleiterina hän muun muassa siirrätti 60 000 juutalaista Łódźin ghettoon ja järjesti puolalaisten siviilien joukkomurhia. Hänen lempinimekseen tuli kansan keskuudessa ”toinen Stalin”. Sodan jälkeen hän antautui liittoutuneille Itävallassa, josta hänet siirrettiin Puolaan vastaamaan sotarikossyytteisiin. Hänet tuomittiin kuolemaan ja hirtettiin Puolan viimeisessä julkisessa teloituksessa vuonna 1946.
Aiheesta muualla

http://www.jewishvirtuallibrary.org/jsource/biography/Greiser.html
Wikimedia Commonsissa on kuvia tai muita tiedostoja aiheesta .
Arthur Gore

| Mitalit | Mitalit | Mitalit |  |
| --- | --- | --- | --- |
|  Arthur Gore |  Arthur Gore |  Arthur Gore |  |
Maa:   Yhdistynyt kuningaskunta
Miesten tennis
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | sisätennis, kaksinpeli |  |
|  Kultaa | Lontoo 1908 | sisätennis, nelinpeli |  |
Arthur Gore (2. tammikuuta 1868 Lyndhurst, Hampshire – 1. joulukuuta 1928) oli brittiläinen tennispelaaja. Hän voitti kolme kertaa Wimbledonin kaksinpelimestaruuden sekä kultaa Lontoon olympialaisten 1908 sisätenniksen kaksin- ja nelinpelissä. Kaksinpelin loppuottelussa hän voitti George Caridian 6–3, 7–5, 6–4. Nelinpelissä hän voitti parinsa Herbert Barrettin kanssa Caridian ja George Simondin erin 6–2, 2–6, 6–3, 6–3.
Gore osallistui vuosien 1888 ja 1922 välillä Wimbledonin tennisturnaukseen kaikkiaan 30 kertaa, mikä on lajissaan ennätys. Voittaessaan turnauksen 1909 hän oli 41 vuoden ja 182 päivän ikäinen, ja hän on näin ollen vanhin Wimbledonin kaksinpelimestaruuteen yltänyt pelaaja. Gore hyväksyttiin International Tennis Hall of Fameen 2006.
Grand Slam -turnaukset

Wimbledon
Kaksinpelin mestaruus: 1901, 1908, 1909
Kaksinpelin finaalissa: 1899, 1900, 1902, 1906, 1907, 1910, 1912
Nelinpelin mestaruus: 1909
Nelinpelin finaalissa: 1908, 1910
Aurinko ja tuuli

| Aurinko ja tuuli Mattijuhani Koponen & Upi Sorvali |
| --- | --- | --- |

Studioalbumin tiedot
 Äänitetty : Birdland Studio & Finnvox Helsinki
 Julkaistu: 26. kesäkuuta 1980 6. elokuuta 2008 (CD)
 Formaatti: LP
 Tuottaja(t): Timo Tuovinen & Upi Sorvali
 Tyylilaji: pop rock, progressiivinen rock
 Kesto: 42.30
 Levy-yhtiö: JP-Musiikki Rocket Records (CD)
Aurinko ja tuuli on Mattijuhani Koposen ja Upi Sorvalin luonnonsuojelu-aiheinen studioalbumi, joka julkaistiin alun perin vuonna 1980. Rocket Records julkaisi levystä ensimmäisen CD-version 6. elokuuta 2008.
Kappaleet

Kaikki kappaleet säveltänyt ja sovittanut Upi Sorvali sekä sanoittanut Mattijuhani Koponen.
Saimme kauniin maan, Auringon ja tuulen – 3.00
Kertomus ihmisestä – 1.39
Me ei katsota eteenpäin – 1.34
Stressi – 3.52
Minamata-elohopeasormus-minamata – 6.37
Vaan riittikö se meille – 1.57
Luopukaa tuhlaamasta elämää – 2.34
Leikki on lapsen työtä – 2.32
Kiitos Auringon – 3.55
Ihmiset: Yhdessä – 3.33
Elävä yhteys – 4.03
Jokamiehen laulu – 3.52
Takaisin elämään – 3.22
Kokoonpano

| --- | --- |
 Muusikot Upi Sorvali – laulu, lyömäsoittimet, kapellimestari, tuottaja  Esa Juutilainen – laulu, puhe  Pentti Lahti – laulu, puhe  Peter Lerche – kitara  Timo Tuovinen – basso, tuottaja  Markku Hillilä – rummut  Jouni Heinosen Jousikvartetti – jousisoittimet  Anssi Tikanmäki – kosketinsoitin, laulu :  Solistit Anita Pajunen  Eeva Ranta  Reijo Karvonen  Tiina Tuovinen Tuotanto Petri Peltola – äänittäjä  Erkki Hyvönen – äänittäjä (jouset)  Markku Tanttu – grafiikka
Aiheesta muualla

Levyn esittelysivu Rocket Recordsin kotisivuilla (Arkistoitu – Internet Archive)
Aurinko ja tuuli discogs.com -sivustolla (englanniksi)
Aviakon Tsitotrans

| Aviakon Tsitotrans Авиакон Цитотранс |
| --- | --- |

 IATA: ZR  –  ICAO: AZR 
Kutsukoodi:  ZITOTRANS
Perustettu:  1995
Laivaston koko:  7
Solmukohdat:   Koltsovon kansainvälinen lentoasema
Kotipaikka:   Jekaterinburg, Venäjä
Avainhenkilö(t):  Alexandr Shashorin
Yhtiön sivut:  www.aviacon.ru
Aviakon Tsitotrans ven. Авиакон Цитотранс (IATA: ZR, ICAO: AZR, kutsukoodi: ZITOTRANS) on venäläinen lentoyhtiö, joka lentää rahti- ja tilauslentoja seitsemän koneen laivastollaan. Yhtiö perustettiin vuonna 1995 ja sen solmukohtana toimii Koltsovon kansainvälinen lentoasema Jekaterinburgissa.
Laivasto

| Konetyyppi | Laivastossa | Matkustajia/Rahtia | Huomiota |
| --- | --- | --- | --- |
| Iljušin Il-76TD | 6 | - |  |
Marraskuussa 2010 Aviakon Tsitotransin laivaston keski-ikä oli 18,2 vuotta.
Aiheesta muualla

Aviakon Tsitotransin viralliset kotisivut (Arkistoitu – Internet Archive)
Aviakon Tsitotransin Iljušin Il-76
Augustus FitzRoy

| Augustus FitzRoy |
| --- | --- |

Ison-Britannian pääministeri
 14. lokakuuta 1768 – 28. tammikuuta 1770  
Monarkki:  Yrjö III
Edeltäjä:  William Pitt
Seuraaja:  Frederick North
Henkilötiedot
Syntynyt: 28. syyskuuta 1735
Kuollut: 14. maaliskuuta 1811 (75 vuotta) Euston Hall, Suffolk
Tiedot
Puolue:  Whigit
Uskonto:  Unitarismi
 Nimikirjoitus
Aiheesta muualla
www.gov.uk/government/history/past-prime-ministers/augustus-henry-fitzroy-3rd-duke-of-grafton
Augustus Henry FitzRoy, Graftonin herttua (28. syyskuuta 1735 – 14. maaliskuuta 1811) oli brittiläinen whig-poliitikko, joka toimi maansa pääministerinä lokakuusta 1768 tammikuuhun 1770.
FitzRoy oli lyhyesti alahuoneessa Boroughbridgen kansanedustajana loppuvuonna 1756, mutta nousi ylähuoneeseen keväällä 1757 perittyään sukunsa tilukset ja arvonimet.
FitzRoystä tehtiin First Lord of the Treasury William Pittin hallitukseen, ja kun pääministeri oli ylähuoneessa ja lisäksi paljon poissa, FitzRoy oli vastuussa monista hallituksen toimista. Toukokuussa 1767 valtiovarainministeri (Chancellor of the Exchequer) Charles Townshend vei alahuoneeseen lain, jolla nostettiin tullia Amerikasta tuotaville tavaroille. Townshend kuoli pian lain hyväksymisen jälkeen. Laki johti lopulta sotaan siirtokuntia vastaan.
Vuonna 1768 pidettiin parlamenttivaalit, joihin liittyi fiasko John Wilkesin ympärillä ja William Pittin ero. FitzRoystä tuli pääministeri, ja hän pyrki paikkaamaan Townsendin virheitä poistamalla tullit kaikilta muilta siirtomaatuotteilta paitsi teeltä.
FitzRoyn kautta leimasi kansan tyytymättömyys, joka johtui Wilkesin tapauksesta, katovuodesta ja suurtyöttömyydestä. Hänen ministereistään yksi erotettiin, toinen erosi ja kolmas teki itsemurhan. FitzRoy erosi pääministerin tehtävistä. Hän jatkoi vielä kahdessa seuraavassa hallituksessa, mutta keskittyi loppuelämänsä lähinnä etsimään uskonnollista valaistumista.
Bani Sa'din piirikunta

| Bani Sa'din piirikunta |
| --- | --- |
Valtio:  Jemen
Hallinto:  
 – hallinnollinen keskus:  Al Mahwit
Väkiluku (2003):  59 015
Bani Sa'din piirikunta sijaitsee Al Mahwitin maakunnassa Jemenissä. Vuonna 2003 sen asukasluku oli 59 015.
Astylos (arkkitehtuuri)

Pylväättömien temppeleiden pohjakaavoja, vasen ilman pronaosta, oikea pronaoksella.
Astylos (m.kreik. ἄστυλος, ’pylväätön’) on antiikin kreikkalaisessa arkkitehtuurissa temppelien tyyppi, jossa temppelissä ei ole lainkaan pylväitä. Pylväättömät temppelit olivat yksinkertaisia pelkästä naos-huoneesta eli cellasta koostuneita temppeleitä. Niissä saattoi olla myös pylväätön, pelkillä anta-seinillä reunustettu pronaos eli etuhuone. Astylos-tyyppiä käytettiin paitsi pienissä temppeleissä myös joissakin aarrekammioissa.
Arthur Goldberg

| Arthur Goldberg |
| --- | --- |

Yhdysvaltain Yhdistyneiden kansakuntien suurlähettiläs
 28. heinäkuuta 1965 – 24. kesäkuuta 1968  
Presidentti:  Lyndon B. Johnson
Edeltäjä:  Adlai Stevenson
Seuraaja:  George Ball
Yhdysvaltain korkeimman oikeuden tuomari
 28. syyskuuta 1962 – 26. heinäkuuta 1965  
Presidentti:  John F. Kennedy (nimittäjä)
Edeltäjä:  Felix Frankfurter
Seuraaja:  Abe Fortas
Yhdysvaltain 9. työministeri
 21. tammikuuta 1961 – 20. syyskuuta 1962  
Presidentti:  John F. Kennedy
Edeltäjä:  James P. Mitchell
Seuraaja:  W. Willard Wirtz
Henkilötiedot
Syntynyt: 8. elokuuta 1908 Chicago, Illinois, Yhdysvallat
Kuollut: 19. tammikuuta 1990 (81 vuotta) Washington, D.C., Yhdysvallat
Puoliso:  Dorothy Kurgans (vih. 1931; k. 1988)
Lapset:  2
Tiedot
Puolue:  demokraatit
Arthur Joseph Goldberg (8. elokuuta 1908 Chicago, Illinois – 19. tammikuuta 1990 Washington DC, Yhdysvallat) oli yhdysvaltalainen valtiomies ja juristi, joka toimi Yhdysvaltain työministerinä 1961–1962, Yhdysvaltain korkeimman oikeuden tuomarina 1962–1965 ja Yhdysvaltain Yhdistyneiden kansakuntien suurlähettiläänä 1965–1968.
Goldberg oli venäjänjuutalaisesta maahanmuuttajaperheestä. Toisen maailmansodan aikana Goldberg liittyi Yhdysvaltain maavoimissa. Hän toimi asianajajana eri ammattiliittoissa ennen työministerikauttaan. Presidentti Jimmy Carter palkitsi Goldbergin Presidential Medal of Freedomilla vuonna 1978.